Къэжыхьыным и махуэ
Урысей Федерацэм щекIуэкI спорт зэхыхьэхэм я нэхъ ин дыдэщ «Лъэпкъ кросс» зэпеуэр. Абы илъэс къэс къызэщIеубыдэ къэралым и щIыналъэ 83-м щыщ цIыху мин щэ бжыгъэхэр. Къызэдэжэхэм яхэтщ спор-тыр зи IэщIагъэхэр, Олимп чемпионхэр, спортым и ветеранхэр, къэрал къулыкъущIэхэр, сабийхэр, студентхэр, ныкъуэдыкъуэхэр.
2004 гъэм щыщIэдзауэ екIуэкI «Лъэпкъ кросс» зэпеуэм хэтащ Къэбэрдей-Балъкъэрри. А зэхьэзэхуэм и къалэн нэхъыщхьэщ цIыхубэр спортым дегъэхьэхыныр, абы нэхъыбэ къешэлIэныр. Къызэдэжэр IэмалыфIщ дэтхэнэми и зэфIэкIыр здынэсыр къипщытэжыну, гуп жыджэрхэм уахэту махуэр бгъэкIуэну. Кроссым къыщигъэлъагъуэ ехъулIэныгъэхэр лъабжьэ хуэхъуфынущ адэкIэ спорт иным зритыным.
Дзэлыкъуэ щIыналъэм мы махуэхэм щекIуэкIа «Лъэпкъ кросс 2017»-р. Дзэлыкъуэкъуажэ жылагъуэм и Комсомольская, Куэтым, ХьэкIырэм, Къалмыкъым я уэрамахэм къыщызэдэжащ я ныбжькIэ зэхуэмыдэ IэщIагъэкIэ зэмылIэужьыгъуэзиIэцIыхухэр.
Зэпеуэм ипэ къихуэу абыхэм захуигъэзащ щIыпIэ администрацэм и Iэтащхьэм и къуэдзэ Дохъушокъуэ Исмэхьил. ЩIыналъэм и унафэщIхэм къабгъэдэкIыу ар зэхьэзэхуэ-хэм ехъуэхъуащ ехъулIэныгъэ зыIэрагъэхьэнуикIи зэпеуэркъызэIуихащ.
Я кIыхьагъ елъытауэ гуэша гъуэгуанэхэр япэу къызэпачащ Бышэн Заретэ (метр 1000, Къармэхьэблэ), Уэзрокъуэ Руслан (метр 1000, Батэх), Хъуран Тимур (метр 2000, Малкэ), Шэрий Руслан (метр 3000, Къармэхьэблэ), Къумыщ Iэуес (метр 4000, Къармэхьэблэ).
Зэпеуэм щытекIуахэмрэ къыщыхэжаныкIахэмрэ щIыпIэ администрацэм и грамотэхэмрэ хуэфэщэн медалхэмрэ иратащ.
КЪЭХЪУН Бэч.
